**Газета «Медицина для Вас» № 05 от 19.07.2023г**

**Жыныстық қатынас арқылы берілетін**

**жұқпалы аурулардың алдын алу**

Бүкіл әлемде жылдан-жылға жыныстық жолмен берілетін аурулар (ЖЖЖА) көбейіп келеді. Жыныстық жолмен берілетін ауруларға: АИТВ-инфекция, мерез (сифилис), соз ауруы (гонорея), В,С гепатиті, генитальды герпес, хламидиоз, уреаплазмоз, үшкір кондилома және т.б. жатады. Бүгінгі күнде ауруды жыныстық жолмен жұқтыру медициналық мәселеден әлеуметтікке айналып отыр, аурудың түрлерін мінез-құлық ауруы деп те атауға болады. Ауру өз зардап шегушіні таңдап алмайды дейді, жасқа да қарамайды

**ЖЖЖА несімен қауіпті:**

ЖЖЖА қоздырғыштарының көбісі бала көтеру органдарын зақымдайды, соның салдарынан бедеулік, импотенция, жатырдан тыс жүктілік, түсік сияқты аурулар туындауы мүмкін. Мысалы, егер мерезді емдемесе ішкі органдардың қатты бұзылуын, орталық жүйке жүйесінің бұзылуын туындатады, және де ұрпақтарына беріледі. Кейбір ЖЖЖА қатерлі ісіктердің (обырдың) себепкері болуы да мүмкін.

ЖЖЖА жұқтырған адамдарда АИТВ-ны (адамның иммундық тапшылығының вирусын) жыныс жолдары арқылы жұқтыру қаупі он есеге көбееді.

**Естеріңізде болсын!**

АИТВ-ны жұқтырғаннан кейін адам ұзақ уақыт бойы өзіне инфекция жұқтырылғандығынан бейхабар болуы мүмкін. Өйткені қоздырғыш, адам ағзасына түскеннен соң сол жерде көбее бастайды. Бірақ, ауруды білдіртетін бастапқы белгілер пайда болғанға дейін біршама уақыт өтеді. Ол әр ауру түріне қарай әртүрлі болады. Бұл – аурудың жасырын (инкубациялық) кезеңі болып табылады.

Оның үстіне, ауру жұқтырылғаннан кейінгі біршама мерзім ішінде тіпті арнайы зертханалық анализдер де адамның ауру жұқтырғанын анықтай алмауы мүмкін. Аурудың мұндай кезеңі «терезе кезеңі» деп аталады, 2 аптадан 3 айға дейін созылуы мүмкін (әдетте бұл АИТВ-инфекциясы туралы сөз қозғалған жағдайда). Алайда ауру жұқтырылған адам инфекцияны өзіне ауру жұқтырылған сәттен бастап сау адамға жұқтыра алады.

**ЖЖЖА жұқтырудан қалай сақтануға болады?**

* Некелескенге дейін жыныстық қатынаста болма;
* Кездейсоқ жыныстық қатынастан аулақ болу;
* Мүшеқап қолдану арқылы өзіңнің жыныстық қатынасыңдағы қауіптілікті азайту.

**Егер сенде ЖЖЖА жұқтырдым-ау деген күдік туындаса не істеу керек?**

* Барынша тезірек маман-дәрігерге барып тексеріл;
* Егер сен емдеу курсын дер кезінде әрі толық өтсең көптеген ЖЖЖА емделеді;
* Өз серігіңмен міндетті түрде сөйлес. Егер екеуің бірге емделмесеңдер, бір-біріңе қайта жұқтыруларың мүмкін.

**Еске сақтағаныңыз дұрыс!**

* Жыныс жолдары арқылы жұқтырылатын инфекциялар өздігінен жойылмайды!
* Көбінесе инфекциялар білдіртпей зақымдайды!
* Тек қана дәрігерге барып емделу керек!

Жыныстық қатынас арқылы берілетін аурулардың профилактикалық шараларын қатаң сақтап отыру кер!

АИТВ-инфекциясының

алдын алу орталығының

 эпидемиолог-дәрігері

 З.Рахимбаева